
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 50
din 27 februarie 2014
privind transmiterea unor terenuri aflate în patrimoniul Municipiului Sighişoara, în administrarea S.C. Ecoserv Sig S.R.L.

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3947/20.02.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Ţinând cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

Având în vedere Hotărârea Consiliului Local Sighişoara nr. 144/29.08.2013 privind aprobarea Regulamentului de organizare şi funcţionare a sistemului de parcare cu plată, aşa cum a fost modificat şi completat prin Hotărârea Consiliului Local Sighişoara nr. 194/19.12.2013;
Ţinând cont de prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare, de prevederile O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003, de Regulamentul – Cadru de organizare şi funcţionare a serviciilor publice de administrare a domeniului public şi privat de interes local, aprobat prin H.G. nr. 955/2004 pentru aprobarea reglementarilor-cadru de aplicare a O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local;

Având în vedere prevederile art. 555 – 566 şi art. 858-870 din Legea nr. 287/2009 privind Codul Civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Ţinând cont de adresa nr. 315/03.02.2014, înregistrată la Municipiul Sighişoara sub nr. 2479/04.02.2014, formulată de S.C. Ecoserv Sig S.R.L., cu referire la transmiterea în administrarea S.C. Ecoserv Sig S.R.L. a terenurilor aflate în patrimoniul municipiului, situate în Municipiul Sighişoara, zona Piaţa Octavian Goga - str. Morii - Hotel Cavaler, în vederea amenajării unei parcări publice cu plată, pentru extinderea sistemului de parcare cu plată cu noi locuri de parcare;
Văzând şi Raportul de Specialitate comun al Arhitectului Şef şi al Direcţiei Administrarea Patrimoniului, cu nr. 3946/20.02.2014, prin care se propune aprobarea transmiterii unor terenuri aflate în patrimoniul Municipiului Sighişoara, în administrarea S.C. Ecoserv Sig S.R.L., în vederea amenajării unei parcări publice cu plată, îndeplinindu-se prevederile legale în acest sens,
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b”, art. 45 (3), art. 115 (1) lit. "b" şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. Se aprobă transmiterea din administrarea Municipiului Sighişoara în administrarea S.C. Ecoserv Sig S.R.L. a terenurilor aflate în patrimoniul municipiului, situate în Municipiul Sighişoara, zona Piaţa Octavian Goga - str. Morii - Hotel Cavaler, în vederea amenajării unei parcări publice cu plată ce va fi administrată de S.C. Ecoserv Sig S.R.L, după cum urmează:

a. terenul intravilan curţi-construcţii, în suprafaţă de 802 mp., înscris în C.F. nr. 54327 (nr. C.F. vechi 2165 (A+3), nr. top. vechi imobil 1865/2, 1866/2, 1867, 1868), sub nr. cad. 54327;

b. terenul intravilan curţi-construcţii, în suprafaţă de 1167 mp., înscris în C.F. nr. 54328 (nr. C.F. vechi 9801 (A+21), nr. top. vechi imobil 1855/1/1/2/1), sub nr. cad. 54328;

c. terenul intravilan curţi-construcţii, în suprafaţă de 934 mp., înscris în C.F. nr. 54992 (nr. C.F. vechi 9801 (A+20)), sub nr. cad. 561/2, nr. top. 1855/2/2/2.
Art. 2. Se aprobă completarea anexei nr. 4 – “ Inventarul bunurilor mobile şi imobile proprietate publică, aferente serviciului public şi care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, cu bunurile imobile prevăzute la art. 1 din prezenta hotărâre.
Art. 3. Date fiind prevederile art. 1 şi art. 2, anexa nr. 1 la Regulamentul de organizare şi funcţionare a sistemului de parcare cu plată în Municipiul Sighişoara, aprobat prin Hotărârea Consiliului Local Sighişoara nr. 144/29.08.2013, aşa cum a fost modificat şi completat prin Hotărârea Consiliului Local Sighişoara nr. 194/19.12.2013, se completează în mod corespunzător.
Art. 4. Predarea – primirea bunurilor prevăzute la art. 1 se face în baza unui proces-verbal de predare-primire.
Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Economică, Direcţia Administrarea Patrimoniului şi S.C. Ecoserv Sig S.R.L..
Art. 6. Prin grija Secretarului Municipiului Sighişoara, Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Direcţia Administrarea Patrimoniului;

  1 ex. S.C. Ecoserv Sig S.R.L.
  1 ex. Arhitectul Şef 

10 ex. 
A.F./G.V.
